BASES REGULADORAS DO LVIII CONCURSO EXPOSICIÓN INTERNACIONAL DA CAMELIA ORGANIZADO POLO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/01/2023)

O Concello de Vigo está a organizar o LVIII Concurso-Exposición Internacional da Camelia, que lle corresponde organizar á cidade de Vigo, e que terá lugar os días 4 e 5 de marzo de 2023, no Auditorio Pazo de Congresos Mar de Vigo. Este concurso vense organizando rotativamente polas cidades de Vilagarcía, Pontevedra e Vigo e ten como finalidade resaltar a camelia e a cultura botánica que se desenvolve ao redor deste arbusto característico das Rías Baixas e norte de Portugal.1.- O Concello de Vigo organiza o LVIII CONCURSO-EXPOSICIÓN INTERNACIONAL DA CAMELIA, que terá lugar os días 4 e 5 de marzo de 2023 nas instalacións do Auditorio Pazo de Congresos Mar de Vigo.2.- Poderán concorrer todas as persoas maiores de idade, interesadas na camelia, profesionais ou afeccionados, nacionais ou estranxeiros, persoas físicas ou xurídicas, sempre que realicen a súa inscrición segundo o previsto nas presentes bases.3.- Poderán presentarse flores pertencentes a calquera especie e variedade de camelia, así como calquera híbrido destas.4.- Establécense os seguintes premios: PREMIO ESPECIAL "CONCELLO DE VIGO" á mellor presentación artística con tema referente ao Concello de Vigo, onde se empregue un conxunto de flores e/ou plantas de camelia das tres variedades de Vigo (“Cidade de Vigo”, “Ría de Vigo” e “Olívica”) acompañados ou non doutros obxectos e elementos decorativos emblemáticos e que fagan referencia o Concello de Vigo, que a xuízo do xurado, se distingan pola calidade e representación dos exemplares mostrados, do tema e da súa colocación artística. PREMIO ESPECIAL " CAMELIA CIDADE DE VIGO" para o/a concursante que presente o mellor conxunto de Camellia japonica "Cidade de Vigo". O lote estará constituído por doce (12) flores da variedade "Cidade de Vigo", valorarase a calidade das flores e a disposición ornamental do conxunto, para o que o concursante disporá de 0,25 m2 (50 cm x 50 cm) de espazo. Na colocación das flores poderanse utilizar elementos auxiliares de decoración ou soporte co fin de conseguir a disposición e o efecto ornamental desexado. PREMIO Á MELLOR PRESENTACIÓN ARTÍSTICA, valorarase como tal o conxunto de flores e/ou plantas de camelia acompañados ou non doutros obxectos e elementos decorativos que, a xuízo do xurado, se distingan pola súa colocación artística. Os conxuntos que opten ó premio da mellor presentación artística participarán unicamente nesta categoría. A organización proveraos dunha tarxeta para que se distingan claramente, co rótulo de "presentación artística". PREMIO ESPECIAL JUAN VICTORIO TRULL PERDIZ: outorgarase á flor individual do xénero Camellia máis destacada de todas as que opten a este premio e que se expoñerán nunha mesa separada. Cada concursante poderá presentar un máximo de cinco (5) variedades, representada cada unha delas por unha única flor. Será requisito imprescindible que estean perfectamente identificadas co nome da especie á que pertencen e o da variedade. O PREMIO CAMELIA DE OURO: para o/a concursante que presente o conxunto de variedades máis destacado en canto a número e calidade das flores. Os lotes deberán estar perfectamente identificados co nome da especie á que pertencen e o da variedade. A quen se lle outorgue este premio non poderá optar a ningún dos demais premios previstos nestas bases. O/A gañador/a deste premio será invitado/a a formar parte do xurado do concurso do ano seguinte, no que as súas flores terán un lugar destacado e non poderá participar como concursante. PREMIOS CAMELIA XAPONICA BRANCA, Establécense un primeiro e segundo premio ós mellores lotes de Camelia japonica de calquera variedade de cor branca. Os lotes deberán ser o máis homoxéneos posible e representativos da variedade á que pertenzan e estarán formados por un mínimo de tres (3) flores e un máximo de nove. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS CAMELIA XAPONICA ROSADA OU DOUTRAS CORES. Establécense un primeiro e segundo premio ós mellores lotes de Camellia japonica de calquera variedade de cores rosadas ou outras cores excepto branca e vermello. Os lotes deberán ser o máis homoxéneos posible e representativos da variedade á que pertenzan e estarán formados por un mínimo de tres (3) flores e un máximo de nove. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS CAMELIA XAPONICA VERMELLA. Establécense un primeiro e segundo premio ós mellores lotes de Camellia japonica de calquera variedade de cor vermello. Os lotes deberán ser o máis homoxéneos posible e representativos da variedade á que pertenzan e estarán formados por un mínimo de tres (3) flores e un máximo de nove. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS CAMELIA XAPONICA XASPEADA OU VARIEGADA. Establécense un primeiro e segundo premio ós mellores lotes de Camellia japonica de calquera variedade de cores xaspeadas ou variegadas. Os lotes deberán ser o máis homoxéneos posible e representativos da variedade á que pertenzan e estarán formados por un mínimo de tres (3) flores e un máximo de nove. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS CAMELIA RETICULATA. Establécense un primeiro e segundo premio ós mellores lotes de Camellia reticulata de calquera cor ou variegación. Os lotes deberán ser o máis homoxéneos posible e representativos da variedade á que pertenzan e estarán formados por un mínimo de tres (3) flores e un máximo de nove. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS HÍBRIDOS DE CAMELIA. Establécense un primeiro e segundo premio ós mellores lotes de híbridos de Camellia de calquera especie. Os lotes deberán ser o máis homoxéneos posible e representativos da especie á que pertenzan sen limitación de numero de flores. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas. PREMIOS OUTRAS ESPECIES DE CAMELIA Establécense un primeiro e segundo premio ós mellores lotes de Camellia de calquera especie, excepto c. japonica e c. reticulata. Os lotes deberán ser o máis homoxéneos posible e representativos da especie á que pertenzan sen limitación de numero de flores. Cada flor presentarase co seu talo, que levará polo menos unha folla. Non se poderán colocar follas de plantas diferentes nin elementos decorativos, excepto que sexan os propios soportes das flores expostas.1.- Co obxecto de que os premios sexan distribuídos entre un maior número de concursantes, un/unha mesmo/a concursante non poderá obter máis de dous (2) premios.2.- En caso de empate entre varios lotes o xurado manifestarase a favor daquel que teña as flores máis homoxéneas.3.- Para facilitar o labor do xurado a organización daralle a cada expositor no momento da súa presentación unha tarxeta co número de inscrición e outra por cada modalidade de premio na que participa Tamén levará unha etiqueta co seu nome, que deberá colocar unha vez concluído o traballo do xurado e despois de ler a acta de premiados. Co obxecto de facilitar que aqueles/as cultivadores/as que non desexen participar no concurso poidan de calquera modo amasar as súas flores, a organización habilitará una mesa especial para eles. Neste caso serán válidas todas as observación indicadas nas presentes bases, excepto as relativas ó concurso propiamente dito e ós seus premios.4.- As inscricións no concurso presentaranse no Rexistro Xeral do Concello de Vigo, ben presencialmente en horario de atención ao cidadán de luns a venres de 9.00 h á 13.30h, ou ben a través da Sede Electrónica, dende o día seguinte da publicación do anuncio das presentes bases no boletín oficial da provincia de Pontevedra (BOPPO) ata as 13:30 horas do día 24 de febreiro de 2023, nun impreso que se facilitará para este fin. Ademais, poderanse presentar tamén a través de calquera outro Rexistro Xeral oficial habilitado para a entrada de documentación administrativa. Non obstante, as entidades mercantís deberán presentar a súa solicitude unicamente a través da Sede Electrónica do Concello de Vigo. Nesta inscrición deberá especificarse a modalidade ou modalidades na que se concursa e a superficie que se precisará para a súa exposición. A superficie concedida a cada concursante quedará condicionada á orde de inscrición e, en todo caso, ás dimensións da sala de exposición.5.- A asignación do lugar no que cada concursante e expositor deberá colocar os seus lotes establecerao a comisión organizadora. O plano coa indicación do lugar asignado a cada concursante expoñerase na semana previa á celebración do evento na páxina web do Concello de Vigo (www.vigo.org). 6.- Os/as concursantes presentarán os seus lotes de flores na sala de exposicións entre as 8 e as 13 horas do sábado 4de marzo e poderán retiralos de 21 a 22 horas do domingo 5 de marzo. Independentemente da vixilancia que haberá no recinto os participantes deberán coidar dos seus obxectos de valor de calquera natureza que utilicen para a exposición das flores, xa que o organizador non se fará cargo das perdas que se poidan producir.7.- A exposición inaugurarase o sábado 4 de marzo ás 18:00 horas coa lectura do ditame do xurado do concurso e a entrega de premios terá lugar o domingo 5 de marzo ás 12:00 horas, excepto cambios decididos pola organización.8.- O xurado estará composto polos seguintes membros: Presidente/a: O Concelleiro da Área de Parques e Xardíns, Distritos, Comercio e Festas Especiais, ou persoa na que delegue. Secretario/a: Un/unha técnico/a da Área de Montes, Parques e Xardíns. Vogais: -Un/unha representante do Concello de Vigo. -Un/unha representante do Concello de Vilagarcía de Arousa. -Un/unha representante da Deputación de Pontevedra. -Un/unha representante designado pala Asociación Española da Camelia. -O/A gañador/a da Camelia de Ouro da edición anterior. -Dúas persoas de recoñecido prestixio vencelladas á camelia e que serán designadas polo Concello de Vigo.10.- O xurado poderá declarar deserto/s algún/s dos premios establecidos nas bases e poderá conceder mencións especiais por outros conceptos distintos ós sinalados. En caso de empate, decidirá o voto de calidade do/a presidente/a do xurado.11.- Tódolos participantes recibirán un diploma acreditativo da súa participación e unha planta de Camelia.12.- Polo simple feito de solicitaren a inscrición, os participantes declaran coñecer e aceptan integramente as bases do concurso e sométense ás decisións da organización e do xurado.13.- O/a presidente/a do xurado queda facultado/a para interpretar as bases e resolver calquera incidencia que ó longo do proceso de convocatoria e resolución do concurso se puidese producir. Sábado, 4 de marzo: 08:00 a 13:00 Colocación da exposición de Camelias por parte dos participantes.13:00 a 17:50 Visita e deliberación do xurado do Concurso-Exposición Internacional da Camelia.18:00 Inauguración por parte das autoridades.21:00 Peche da exposición Domingo, 5 de marzo 11:00 Visita aberta á exposición.12:00 Entrega de Premios do LVIII Concurso Exposición-Internacional da Camelia.21:00 a 22:00 Retirada de elementos da exposición. Auditorio Pazo de Congresos Mar de Vigo 4 e 5 de marzo Sábado, 4 de marzo: Horario de apertura o público: 18:00–21:00 08:00: Colocación da exposición de Camelias por parte dos participantes. Vestíbulo.13:00: Visita e deliberación do xurado do Concurso-Exposición Internacional da Camelia. Vestíbulo.18:00: Inauguración por parte das autoridades. Vestíbulo. Domingo, 5 de marzo Horario de apertura o público: 10:00–21:00 11:00 Visita aberta á exposición. Vestíbulo.12:00 Entrega de Premios do LVIII Concurso Exposición-Internacional da Camelia.